કોચી ખાતે મૂળ ગુજરાતના વતની તેવા નાવિક રક્ષિત કુમારનું પોતાની જ રિવોલ્વરથી લાગેલી ગોળીના કારણે મોત થયું છે. 23 વર્ષનો રક્ષિત, નેવીમાં ઇલેક્ટ્રિક મિકેનિક હતો. 1 ઓક્ટોબરના રોજ સવારે 7:30 વાગ્યાની આસપાસ રક્ષિતને પોતાની પિસ્તોલથી જ આ ગોળી લાગી હતી તેમ શરૂઆતી જાણકારી દ્વારા જાણવા મળ્યું છે. નોંધનીય છે કે તે સમયે રક્ષિત આઇએનએસ જમુનામાં પોતાની ડ્યૂટી નિભાવી રહ્યા હતા ત્યારે આ અકસ્માત થયો હતો. જો કે આ ઘટના પછી તેમને તાત્કાલિક નેવીની હોસ્પિટલ આઇએનએચએસ સંજીવનીમાં દાખલ કરવામાં આવ્યા હતા. અને ડોક્ટરો દ્વારા તેમને બચાવાના તમામ પ્રયાસો કરવા છતાં તેમને સવારે 9:40 વાગે મૃત જાહેર કરવામાં આવ્યા હતા.